OpenLLM-France/wikimedia huggingface dataset:
# Gran Premi Ciclista de Quebec 2010

El Gran Premi Ciclista de Quebec 2010 fou la primera edició del Gran Premi Ciclista del Quebec. La cursa es disputà el 10 de setembre de 2010. Aquesta fou la 16a prova de l'UCI ProTour 2010 i la 24a del Calendari mundial UCI 2010. Junt al Gran Premi Ciclista de Mont-real és una de les dues proves ProTour que es disputen a Amèrica del Nord. La victòria fou pel francès Thomas Voeckler (BBox Bouygues Telecom) gràcies a un atac en els dos darrers quilòmetres.

## Recorregut

La cursa es disputa en un circuit de 12,6 quilòmetres al qual s'han de donar 15 voltes i un total de 189 km. La línia d'arribada es troba en pujada.

## Participants

El 18 equips World Tour són presents en aquesta cursa, així com tres equips continentals convidats: BBox Bouygues Telecom, BMC Racing Team i Cofidis. Una selecció canadenca és el 22è equip.
| Núm | Equip |
| 1-8 | Garmin-Transitions |
| 11-18 | Euskaltel–Euskadi |
| 21-28 | Rabobank ProTeam |
| 31-38 | Team RadioShack |
| 41-48 | Liquigas-Doimo |
| 51-58 | Quick Step |
| 61-68 | Team Sky |
| 71-78 | FDJ |
| 81-88 | Team Saxo Bank |
| 91-98 | Team Katusha |
| 101-108 | AG2R La Mondiale |
| Núm | Equip |
| 111-118 | Lampre-Farnese Vini |
| 121-128 | Team HTC-Columbia |
| 131-138 | Caisse d'Epargne |
| 141-148 | Milram |
| 151-158 | Astana Qazaqstan Team |
| 161-168 | Omega Pharma-Lotto |
| 171-178 | Footon-Servetto |
| 181-188 | BBox Bouygues Telecom |
| 191-198 | BMC Racing Team |
| 201-208 | Cofidis |
| 211-218 | Canadà |

## Classificació final

| | Ciclista | Equip | Temps | Punts UCI |
| 1 | Thomas Voeckler (FRA) | BBox Bouygues Telecom | 4h 35' 26" | 80 |
| 2 | Edvald Boasson Hagen (NOR) | Team Sky | + 2" | 60 |
| 3 | Robert Gesink (NED) | Rabobank ProTeam | + 2" | 50 |
| 4 | Ryder Hesjedal (CAN) | Garmin-Transitions | + 2" | 40 |
| 5 | Staf Scheirlinckx (BEL) | Omega Pharma-Lotto | + 2" | 30 |
| 6 | Alessandro Ballan (ITA) | BMC Racing Team | + 2" | 22 |
| 7 | Fabian Wegmann (GER) | Milram | + 2" | 14 |
| 8 | Maxime Monfort (BEL) | Team HTC-Columbia | + 2" | 10 |
| 9 | Francesco Reda (ITA) | Quick Step | + 2" | 6 |
| 10 | Damiano Cunego (ITA) | Lampre-Farnese Vini | + 2" | 2 |

## Enllaços externs

* Web oficial Arxivat 2010-09-27 a Wayback Machine.
# Filoctetes (Sòfocles)

Filoctetes (en grec: Φιλοκτήτης) és una tragèdia escrita per Sòfocles i estrenada al festival de Dionís de 409 aC, on va guanyar el primer premi. La trama transcorre durant la guerra de Troia, després de la major part dels fets narrats a la Ilíada però abans de la caiguda de la ciutat. Descriu l'intent de Neoptòlem i Odisseu d'endur-se a Troia l'esguerrat Filoctetes.
Els dramaturgs Èsquil i Eurípides també van escriure obres titulades Filoctetes, però no s'han conservat.

## Obra
### Antecedents

Com en gairebé totes les tragèdies gregues, l'obra anava dirigida a un públic per a qui ja era familiar el mite de Filoctetes. Aquest heroi havia estat un dels pretendents d'Hèlena que s'embarcà, amb set vaixells, cap a Troia. Quan l'estol grec va ancorar a Crise va entrar sense adonar-se'n a l'espai sagrat d'un temple. La serp que el protegia li ferí el peu i el deixà esguerrat. Com que els crits de dolor de Filoctetes minvaven la moral i la ferida feia fortor, els cabdills van resoldre abandonar-lo a l'illa de Lemnos.
Deu anys més tard, l'endeví Hèlenos va predir que Troia només podria ser conquerida amb l'ajuda de Filoctetes i el seu arc, un regal d'Hèracles. Davant de la necessitat de recuperar Filoctetes, Odisseu i Neoptòlem s'embarcaren cap a Lemnos.

### Argument

Odisseu i Neoptòlem arriben a l'illa de Lemnos per intentar que Filoctetes torni amb ells al setge de Troia. Odisseu explica el seu pla a Neoptòlem: aquest fingirà que s'ha enemistat amb els capitosts grecs i que està tornant cap a casa després d'haver-se enemistat amb Odisseu, oferint-li l'oportunitat de marxar de l'illa amb ell.
Filoctetes escolta Neoptòlem i es creu la història, permetent que Neoptòlem contempli l'arc d'Hèracles. Amb l'oportunitat de robar l'arc a l'abast, la consciència de Neoptòlem el fa dubtar. Apareix Odisseu i s'inicia un debat que acaba amb la decisió de Neoptòlem de tornar l'arc a Filoctetes. Odisseu fuig, i Neoptòlem intenta convèncer que Filoctetes vagi a Troia. Tot i que no ho aconsegueix, accepta permetre a Filoctetes a abandonar de l'illa, exposant-se a la ira dels seus compatriotes aqueus.
Tanmateix, quan estan a punt d'abandonar l'illa, apareix Hèracles des del regne dels morts i revela que si Filoctetes va a Troia es curarà i els grecs resultaran vencedors. Filoctetes, voluntàriament, decideix anar a Troia.

### Dramatis Personae

Personatges, per ordre d'aparició: Odisseu, Neoptòlem, cor de mariners, Filoctetes, un espia disfressat de mercader, Hèrcules

## Traducció al català

Filoctetes, juntament amb la resta de l'obra completa de Sòfocles, va ser traduïda per Carles Riba, essent publicades el 1977 per Clàssics Curial.

## Notes i referències

* ↑ «Filoctetes (Sòfocles)». Gran Enciclopèdia Catalana. Barcelona: Grup Enciclopèdia Catalana.
# Ligue des Bibliothèques Européennes de Recherche

La Ligue des Bibliothèques Européennes de Recherche (LIBER), en català Associació de Biblioteques Europees de Recerca, és una associació professional de biblioteques de recerca nacionals i universitàries a Europa que es va crear el 1971. A partir de 2018 la seva filiació inclou unes 400 organitzacions. Funciona com una fundació holandesa, amb seu a la Biblioteca Koninklijke de La Haya, sota el Codi Civil Suís. Reuneix biblioteques i institucions de cooperació en el camp de la documentació. Es troba sota la protecció del Consell d'Europa amb el qual està en contacte directe. A nivell internacional, s'adhereix a l'IFLA.
L'origen de LIBER va sorgir a partir d'una reunió de 1968 de la Federació Internacional d'Associacions de Biblioteques. Entre els seus fundadors va ser el bibliotecari suís Jean-Pierre Clavel.
La catalana Agnès Ponsati Obiols va ser nomenada el juliol de 2017 membre de la Junta Directiva de LIBER.

## Referències

* ↑ «Ligue des Bibliothèques Européennes de Recherche (LIBER)». Enssib - École Nationale Supérieure des Sciences de l'Information et des Bibliothèques, 19-04-2012. Arxivat de l'original el 10 de març 2018. [Consulta: 23 juliol 2018].
* ↑ Wiegand, Wayne A.; Davis, Jr., Donald G. (eds.). Encyclopedia of Library History. Garland, 1994, p. 347. ISBN 0824057872.
* ↑ «History». Libereurope.eu. [Consulta: 23 juliol 2018].
* ↑ «Agnès Ponsati nomenada membre de la junta directiva de LIBER». Butlletí del Col·legi Oficial de Bibliotecaris-Documentalistes de Catalunya. COBDC, 19-09-2017. Arxivat de l'original el 24 de juliol 2018 [Consulta: 23 juliol 2018].

## Enllaços externs

* Ligue des Bibliothèques Européennes de Recherche
# Distorsió (desambiguació)

«Distorsió» té aquests significats:
* Distorsió d'un senyal, dins l'entorn de l'electrònica i telecomunicacions
* Distorsió per intermodulació d'un senyal, dins l'entorn de l'electrònica i telecomunicacions
* Distorsió harmònica total d'un senyal, dins l'entorn de l'electrònica i telecomunicacions
* Distorsió trapezoidal també anomenada Efecte Keystone
* Distorsió (òptica), incloent la "distorsió en barril" i la "distorsió en coixí"
** Distorsió de perspectiva
* Distorsió cognitiva, pensaments exagerats i irracionals
* Distorsió paratàxica, inclinació a sesgar les percepcions dels altres basant-se en la fantasia
* Distorsions (economia), un concepte en economia
* Funció de distorsió, utilitzada per definir mesures de risc de distorsió
* En matemàtiques, la distorsió té diversos significats, incloent:
** Distorsió (matemàtiques), una mesura de quant una funció distorsiona els angles
** Factor d'estirament, també anomenat distorsió, una mesura de quant una funció distorsiona les distàncies entre punts
** Distorsió de subgrups, una idea relacionada en la teoria geomètrica de grups
# Gonzalo Castro

Gonzalo Castro Randón (Wuppertal, Alemanya, 11 de juny de 1987) és un futbolista alemany d'origen castellà que posseeix doble nacionalitat. Juga actualment com a migcampista en el club alemany Stuttgart.

## Biografia

Va començar en el Bayer Wuppertal. El 1999, va arribar al Bayer Leverkusen amb onze anys i la seva magnífica progressió en l'equip juvenil, i després en els amateurs, sumada a les baixes de Juan, Roque Júnior i Jens Nowotny li van obrir les portes de la titularitat. El 22 de gener, Klaus Augenthaler ho va fer debutar en la Bundesliga contra l'Hannover 96, en partit que el Leverkusen va guanyar per 0-3. El jove jugador va entrar en la segona meitat i a la següent trobada va jugar tot el partit però no va poder evitar la derrota. Castro segueix amb la seva meteòrica projecció i tècnic del conjunt alemany ho va arribar a citar per a alguns partits de Lliga de Campions, arribant a jugar un partit l'any 2004/05 amb 17 anys en un transcendental partit de vuitens de final contra el Liverpool (on el seu equip va quedar eliminat) passant a partir d'aquí a la primera plantilla definitivament.

## Internacional

Gonzalo Castro posseeix a més de la nacionalitat alemanya la nacionalitat espanyola,el seu pare és de la Línia de la Concepció i la seva mare de Granada encara que es va criar a Girona i va jugar amb la Selecció de futbol d'Espanya en la categoria Sub-19. Posteriorment va prendre la decisió de jugar per al seu país natal, defensant la selecció alemanya.
El seu debut com a internacional amb la Selecció de futbol d'Alemanya es va produir el 28 de març de 2007 en un partit contra Dinamarca.
2 anys després del seu debut en la selecció absoluta, torna a la selecció sub-21 per jugar l'Eurocopa Sub-21 de 2009, on va sortir campió ficant 2 gols (2 a Anglaterra en fase de grups i final respectivament), convertint-ho a la cambra golejadora del torneig.

## Clubs

| Club | País | Any |
| Bayer Leverkusen | Alemanya | 2005 - 2015 |
| Borussia Dortmund | Alemanya | 2015 - 2018 |
| VfB Stuttgart | Alemanya | 2018 - Present |

## Referències

* ↑ Haslam, Andrew «Castro commits to nurture over nature». UEFA, 14-06-2009 [Consulta: 27 febrer 2011].
# Franz de Paula Triesnecker

Franz de Paula Triesnecker (2 d'abril de 1745, Mallon - † 29 de gener de 1817) fou un astrònom jesuïta austríac.

## Biografia

Amb setze anys entrà a la Companyia de Jesús. Estudià filosofia a Viena i matemàtiques a Tyrnau, i més tard fou professor. A causa de la repressió dels jesuïtes el 1773 es traslladà a Graz per completar els seus estudis de teologia. Després de la seva ordenació es convertí en ajudant de direcció a l'observatori de Viena. El 1792 va succeir Maximilian Hell com a director romanent en el càrrec durant la resta de la seva vida.
Durant la seva carrera publicà una sèrie de tractats d'astronomia i de geografia. Gran part del seu treball estigué dedicat a les efemèrides de Viena. Feu una sèrie de mesures dels cossos celestes, les quals foren publicades a partir del 1787 fins al 1806.

## Referències

* ↑ Garfinkle, Robert A. «von Triesnecker, Franz de Paula». A: Biographical Encyclopedia of Astronomers, 24 de desembre de 2016, p. 2264-2265. DOI 10.1007/978-1-4419-9917-7_9146. ISBN 978-1-4419-9917-7 [Consulta: 31 juliol 2017].
# Lissítsino

Lissítsino (en rus: Лисицыно) és un poble de l'óblast de Vladímir, a Rússia, segons el cens del 2010 tenia 29 habitants. Pertany al districte de Kirjatx.

## Referències

* ↑ «Историко-статистическое описание церквей и приходов Владимирской епархии : Вып. 2-4 / сост. В. Добронравов. Вып. 4: Меленковский, Муромский, Покровский и Судогодский уезды. - 1897.». Arxivat de l'original el 2018-05-09.
# Joaquim Draper

Joaquim Draper (Espanya, segle XIX) fou compositor. Cap al 1880 va publicar a Barcelona bona part de les seves obres que es basen sobretot en peces per a piano solista, nocturns, mazurkes i rigodons entre d'altres. Les seves composicions foren pensades, sobretot, per a ser interpretades per a senyoretes de la societat burgesa del segle xix, aficionades a la música.

## Obra
### Música religiosa

* Ave Maria, per a orgue (Sociedad Editorial de Música)
* Invocació a Maria, melodía (SMB)
* L'adoració dels pastors, nadala a dues veus (Madrid, Rafael Guardia)
* L'aparció d'un àngel, pregària (UME)

### Obres per a piano

* Àlbum de ball (AV)
* Americanes (VLL)
* Col·lecció de peces fáciles (Madrid, Rafael Guardia)
* El Carnaval infantil, (VLL)
* Festa camperola, peça fácil (VLL)
* Festa marítima (VLL)
* Jacint (IA)
* L'oració del matí, nocturn (UME)
* L'aració de la tarda, nocturn (UME)
* La primavera, mazurka (IA)
* Les papallones, rigodón (VLL)
* Matilde, mazurka (Madrid, Rafael Guardia)

## Referències

* ↑ M. Vázquez Tur. “El piano y su música en el siglo XIX en España”, tesis doctoral. Universitat Santiago de Compostela, 1989.
# Dietilamina

La dietilamina, en anglès:Diethylamine, és una amina secundària amb l'estructura molecular CH₃CH₂NHCH₂CH₃ (també escrita com C₄H$_{11}$N). És un líquid incolor inflamable fortament alcalí. És miscible amb l'aigua i l'etanol. Té una olor desagradable.
La dietilamina es fabrica a partir de l'etanol i l'amoníac i s'obté juntament amb l'etilamina i la trietilamina. Es fa servir com inhibidor de la corrosió i en productes de la goma, resines, tints i productes farmacèutics.
La dietilamina és corrosiva i en contacte amb la pell pot causar irritacions o cremades.

## Referències

* Merck Index, 12th Edition, 3160.

## Enllaços externs

* Hazardous Substance Fact Sheet
* CDC - NIOSH Pocket Guide to Chemical Hazards
# Daubensand

Daubensand (en alsacià Düwesànd) és un municipi francès, situat a la regió del Gran Est, al departament del Baix Rin. L'any 1999 tenia 431 habitants.
Forma part del cantó d'Erstein, del districte de Sélestat-Erstein i de la Comunitat de comunes del cantó d'Erstein.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 173 | 159 | 162 | 247 | 299 | 367 |

## Administració

Llista d'alcaldes :
| Període | Identitat | Partit |
| 2001- | René Demange | |

## Agermanaments

* Pontors
# Sis dies de Groningen

Els Sis dies de Groningen era una cursa de ciclisme en pista, de la modalitat de sis dies, que es disputava a Groningen (Països Baixos). La seva primera edició data del 1970 i es va celebrar fins al 1979, amb només quatre edicions. Klaus Bugdahl i Dieter Kemper, amb dues victòries, són els ciclistes amb més victòries.

## Palmarès

| Any | Primers | Segons | Tercers |
| 1970 | Jan Janssen Peter Post | Klaus Bugdahl Dieter Kemper | Graeme Gilmore Sigi Renz |
| 1971 | Klaus Bugdahl Dieter Kemper | Fritz Pfenninger Peter Post | Leo Duyndam René Pijnen |
| 1972 | Klaus Bugdahl Dieter Kemper | Graeme Gilmore Theo Verschueren | René Pijnen Norbert Seeuws |
| 1973-78 | No disputats |
| 1979 | Wilfried Peffgen René Pijnen | Albert Fritz Patrick Sercu | Roman Hermann Horst Schütz |

## Referències

* 1 2 «6 jours de Groningue / Groningen (Pays-Bas)». [Consulta: 19 desembre 2022].
* ↑ «1979 Six-days Groningen (Track)» (en anglès). [Consulta: 19 desembre 2022].
# Pont Reina Alexandrina

El Pont Regna Alexandrina (en danès: Dronning Alexandrines Bro) és un pont en arc de 746 m de longitud que creua l'Ulvsund, l'estret entre les illes de Selandia i Møn, a Dinamarca. És també conegut com a "pont de Møn" (Mønbroen).
El pont es va obrir al tràfic el 30 de maig de 1943, i va rebre el nom de la reina Alexandrina, consort de Cristián X de Dinamarca. El pont va reemplaçar la ruta de transbordadors entre els poblats de Kalvehave (Selàndia) i Koster (Møn).
Mesura 746 metres de longitud. L'arc central, construït en acer, és el més ample, mesurant 127,5 m; aquí s'aconsegueix la major altura, que és de 26 m. La resta dels arcs són de formigó, amb amplàries i altures diferents. L'obra va ser projectada per l'enginyer civil Anker Engelund (1889-1961).

## Referències

* Highways.dk. «Portræt af Dronning Alexandrines Bro - Mønbroen» (en danès). Arxivat de l'original el 2 de novembre de 2011. [Consulta: 9 octubre 2012].
* Banc Nacional de Dinamarca. «500-kroneseddel, serie 2009 » (en danès). Arxivat de l'original el 29 de juliol de 2013. [Consulta: 9 octubre 2012].
# Gonzalo Cardona Molina

Gonzalo Cardona Molina (nascut a Roncesvalles, Tolima, Colòmbia) va ser un líder ambientalista colombià, conegut com el Guardià del Lloro d'orelles grogues (Ognorhynchus icterotis). Va treballar com a coordinador de la Reserva Nacional d'Aus Lloros Andins. Va ser assassinat entre el 8 i el 10 de gener de 2021 al departament de Valle del Cauca, Colòmbia.
Gonzalo Cardona Molina va treballar amb la Fundació ProAves des dels seus inicis l'any 1998, com a guardabosc i coordinador de les seves reserves Lloros Andins, RNA Giles-fuertesi i RNA Lloro Coroniazul. Va treballar en programes de conservació durant 23 anys amb algunes de les espècies més amenaçades del món. Durant aquest període, el grau d'amenaça del Lloro d'Orelles Grogues va baixar de categoria de CR (Perill Crític) a EN (En Perill), en gran part gràcies al treball de Gonzalo. Gonzalo va ser reconegut com la persona que més sàvia del lloro d'orelles grogues al món. El seu somni sempre va ser salvar a l'espècie de l'extinció. Només n'hi havia 80 quan Gonzalo va començar a treballar, i l'any 2021 la seva població supera els 2.600 individus. Conservacionista molt entusiasta, durant els seus anys de treball amb ProAves, va ajudar en expedicions, censos i monitoreigs. En les seves pròpies paraules: "Si nosaltres no cuidem el planeta, s'acabarà, així que hem de tenir un sentit de pertinença i començar a voler i treballar per la conservació, que és el més bonic”.

## Assassinat

La Fundació ProAves va reportar la desaparició de Cardona Molina el dia 8 de gener del 2021, i el seu cos va ser trobat tres dies més tard. No es va registrar cap amenaça abans de la seva desaparició. Va ser vist per última vegada a La Unión, en el departament de la Vall del Cauca. Van trobar el seu cos el matí de l'11 de gener al municipi de Sevilla, Valle del Cauca. El secretari d'Interior Alexander Tovar va afirmar que va ser assassinat. Va ser el primer líder ambiental assassinat a Colòmbia l'any 2021, segons la fundació Indepaz.

## Referències

* ↑ «Denuncien l’assassinat d’un guardaboscos i defensor mediambiental a Colòmbia». El Periódico, 12-01-2021 [Consulta: 15 gener 2021].
* ↑ «Gonzalo Cardona, líder ambientalista, fue asesinado en zona rural de Tuluá». , 11-01-2021 [Consulta: 11 gener 2021].
* ↑ Cardona, El Heraldo «Mataron a Gonzalo Cardona». , 11-01-2021 [Consulta: 11 gener 2021].
* ↑ «Factsheet Yellow-eared Parrot».
* ↑ «ProAves».
* ↑ Redacción Medio Ambiente «Asesinan a Gonzalo Cardona». El ESpectador, 11-01-2021.
* ↑ «Víctimas - Indepaz».
# Franco Dall'Ara

Alfredo Dall'Ara, conegut com a Franco Dall'Ara (Bèrgam, 22 d'agost de 1933), és un antic pilot de motociclisme italià que va guanyar dos campionats d'Itàlia de regolarità i cinc edicions de la Valli Bergamasche durant les dècades del 1950 i 1960.
Dall'Ara va començar a competir en motociclisme el 1948. El 1953 va guanyar la cursa de llarga distància Milano-Taranto amb una MI-VAL 175. Entre el 1955 i el 1957 va guanyar la Valli Bergamasche amb una altra MI-VAL, aquesta de 125 cc. El 1956 fou campió d'itàlia de "regolarità" en aquesta categoria i el 1957 en la de 250 cc amb una Moto Guzzi. Durant els anys següents es va mantenir fidel a aquesta marca i hi va tornar a guanyar la Valli Bergamasche dues vegades (el 1960 en la categoria de 250 cc i el 1963 en la de 100 cc). Més tard va passar a Moto Morini.
Dall'Ara va participar en 17 edicions dels Sis Dies Internacionals (ISDT), on va guanyar un total de deu medalles d'or.

## Referències

* 1 2 «Alfredo "Franco" Dall’Ara» (en italià). motowinners.it. Arxivat de l'original el 2016-03-04. [Consulta: 28 agost 2010].
# Lista (Madrid)

Lista és un dels sis barris del Districte de Salamanca, a Madrid. A aquest barri hi ha la seu del Ministeri d'Afers Exteriors d'Espanya El barri és limitat pels carrers Príncipe de Vergara, Don Ramón de la Cruz i Francisco Silvela. Limita al sud amb el barri de Goya, a l'oest amb el de Castellana, a l'est amb Fuente del Berro i al nord amb Guindalera (tots de Districte de Salamanca) i Prosperidad (Chamartín)

## Referències

* ↑ «Districtes de Madrid».

## Enllaços externs

* Ortofoto del districte amb els límits de cada barri
* Districtes de Madrid
Viccionari
# Jordi Gayà Estelrich

Jordi Gayà Estelrich (Sant Joan, Mallorca 1948) és un sacerdot i un investigador sobre Ramon Llull. És professor de Teologia del Centre d'Estudis Teològics de Mallorca. Es va doctorar en Teologia en la Universitat de Freiburg l'any 1975. Fou el primer secretari de l'Institut d'Estudis Baleàrics. Ha dut a terme diverses edicions crítiques de la obra llatina de Ramon Llull.

## Obres

* 1979 La teoría luliana de los correlativos. Historia de su formación conceptual (Palma), xviii+241 pp.
* 1995 Raimundi Lulli Opera latina, Tomus XX, 106-113, in Monte Pessulano et Ianuae annis MCCCIII-MCCCIV composita, ed. Jordi Gayà Estelrich, "Corpus Cristianorum, Continuatio Mediaevalis" CXIII (Turnhout: Brepols), lxxviii + 494 pp.

## Referències

* ↑ «Jordi Gayà Estelrich». Gran Enciclopèdia Catalana. Barcelona: Grup Enciclopèdia Catalana.
* ↑ «Bibliografia lul·liana: Gayà, Jordi». Base de Dades Ramon Llull (Llull DB). Universitat de Barcelona. [Consulta: 13 novembre 2021].

## Enllaços externs

* https://www.enciclopedia.cat/ec-gec-0029502.xml
# Diego José Rangel Monge

Diego José Rangel Monge (Almendralejo, 23 d'agost de 1978) és un exfutbolista professional extremeny, que ocupava posició de defensa.

## Trajectòria

Sorgeix a les files del CF Extremadura, amb qui debuta en Primera jugant un encontre de la campanya 96/97. Però, no té continuïtat a l'equip blaugrana i marxa a altres equips de la zona, com el Don Benito o la UD Mérida. El 2003 fitxa pel Palamós CF, i a l'any següent, pel Pájara Playas de Jandía.
La temporada 05/06 recala al planter de la UE Figueres, i després d'un any a la SD Huesca, el 2007 retorna a Catalunya per jugar amb el Girona FC.

## Enllaços externs

* Fitxa de Rangel
# DGT

DGT té els següents significats:
* Dirección General de Tráfico, organisme responsable de la regulació del trànsit a Espanya
* Direcció general de Tributs, organisme responsable de la gestió del cadastre a Espanya
* Direcció general de Treball, organisme responsable de la gestió de les relacions laborals i l'ocupació a Espanya
* Direcció General de la Traducció, servei de traducció de la Comissió Europea
* Fiat Tipo DGT (de l'acrònim en italià Digitale Gran Turismo), model d'automòbil fabricat per FIAT
* Tauler DGT (de l'acrònim en anglès Digital Game Timer), tauler d'escacs electrònic que interactua amb el rellotge
* Dgt també és l'abreviatura de la dellagiustaïta, mineral de la classe dels òxids
# Solana de Fornons

La Solana de Fornons, és una solana del terme municipal de Conca de Dalt, al Pallars Jussà, a l'antic terme de Toralla i Serradell, en el territori del poble de Serradell.
Està situada a ponent de Serradell, a l'esquerra del barranc del Grau, al nord de les Campanetes i al nord-oest de Roca Palomera, al sud-est del Turó del Migdia. És a llevant del Tossal de Perestau i al sud-est del Turó de Santa Eulàlia la Vella, just a ponent de los Plans. El barranc dels Forats divideix en dues meitats la Solana de Fornons.

## Enllaços externs

* Institut Cartogràfic de Catalunya; cal fer un pas d'aproximació
# Halurgita

La halurgita és un mineral de la classe dels borats. Va rebre el nom per V.V. Lovanova l'any 1962 en honor a l'Institut d'Alurgia de Sant Petersburg, a Rússia, pels seus importants estudis sobre els dipòsits salins.

## Característiques

La halurgita és un borat de fórmula química Mg₄[B₈O$_{13}$(OH)₂]₂·7H₂O. Es tracta d'una espècie aprovada per l'Associació Mineralògica Internacional, i publicada per primera vegada el 1962. Cristal·litza en el sistema monoclínic. La seva duresa a l'escala de Mohs es troba entre 2,5 i 3.

## Formació i jaciments

Va ser descoberta al dom de sal de Chelkar, a la vall d'Aksai, dins la localitat de Shalkar (Província d'Aktobé, Kazakhstan), on es troba en forma de masses de gra fi en intersticis d'halita, tractant-se de l'únic indret de tot el planeta on ha estat descrita aquesta espècie mineral.

## Referències

* ↑ «Halurgite» (en anglès). Mindat. [Consulta: 14 novembre 2021].